Η λατρεία του αυτοκράτορα στην επαρχία της Μικράς Ασίας κατά τη διάρκεια των ελληνορωμαϊκών χρόνων:
Creators: name: Κατράνα, Παρασκευή Κωνσταντίνου
Publisher: name: Aristotle University of Thessaloniki
Year: 2009
Subjects: Αυτοκράτορας
Ρώμη
Μ. Ασία
Καίσαρας
Αποθέωση
Λατρεία
Emperor
Rome
Asia MInor
Caesar
Apotheosis
Worship

description: Η Μ. Ασία αποτέλεσε ένα ψηφιδωτό έκφρασης και απόδοσης θεϊκών τιμών προς τον «Καίσαρα». Η παρούσα εργασία αποσκοπεί στην παρουσίαση των συνθηκών που επέτρεψαν και προώθησαν την ανάπτυξη της καθώς και των μέσων που αξιοποιήθηκαν για την καθιέρωση της. Στην εισαγωγή γίνεται ένας πρόλογος σχετικά με το θέμα της εργασίας, την ανάλυση, την πορεία καθώς και τον τρόπο ανάπτυξης του. Στο πρώτο κεφάλαιο παρατίθεται μια ιστορική αναδρομή του φαινομένου της λατρείας του ηγεμόνα, ξεκινώντας από την αρχαία Αίγυπτο και καταλήγοντας στη σημαντική και καθοριστική προσωπικότητα του Ιουλίου Καίσαρα ενώ ασχολείται και με την αφετηρία της αυτοκρατορικής λατρείας, που δεν υπήρξε άλλη από τον αυτοκράτορα Αύγουστο και την εξέλιξη της παράλληλα με τους διαδόχους του.Το δεύτερο κεφάλαιο ξεκινά με την περιοχή της Μ. Ασίας και τις πολιτικές, οικονομικές, κοινωνικές και πολιτιστικές συνθήκες που επικρατούσαν την εποχή που βρισκόταν υπό την εξουσία της Ρώμης και του Ρωμαίου αυτοκράτορα και ακολουθούν επτά κεφάλαια με τις εκφάνσεις του φαινομένου της αυτοκρατορικής λατρείας. Η πρώτη ενότητα αυτού του κεφαλαίου παρουσιάζει χαρακτηριστικά δείγματα της αρχιτεκτονικής της λατρείας του «Καίσαρα», ενώ η επόμενη ενότητα είναι αφιερωμένη στις εορτές της αυτοκρατορικής λατρείας στη Μ. Ασία και στον τρόπο με τον οποίο αποτέλεσαν ένα αξιοσημείωτο μέσο έκφρασης της. Η τρίτη ενότητα αναφέρεται σε έναν ιδιαίτερο θεσμό, τα αυτοκρατορικά μυστήρια και τις μαρτυρίες από την επαρχία της Μ. Ασίας σχετικά με την τέλεση και το περιεχόμενο τους. Η τέταρτη ενότητα του δευτέρου περιγράφει τα ιερατικά αξιώματα, που η επαρχία της Μ. Ασίας καθιέρωσε για την τέλεση των ιερών καθηκόντων σχετικών με το περιβάλλον της αυτοκρατορικής λατρείας. Η επόμενη ενότητα παρουσιάζει τον τίτλο της «Νεωκόρου», τη χρήση και τη σημασία του τίτλου καθώς και τα καθήκοντά τους, που συνεπαγόταν η διάκριση αυτή της κάθε πόλης.Η εικαστική διάσταση της αυτοκρατορικής λατρείας περιγράφεται στην έκτη ενότητα αυτού του κεφαλαίου, και σχετίζεται με την παρουσίαση της εικαστικής της γλώσσας που αποτελεί καθοριστικό παράγοντα για την καθιέρωση και τη διάδοση της συγκεκριμένης λατρείας όχι μόνο στη συγκεκριμένη επαρχία αλλά και σ’ ολόκληρη την απέραντη αυτοκρατορία. Η έβδομη ενότητα πραγματεύεται την πραγματοποίηση θυσιών προς τιμήν των «Σεβαστών» καθώς επίσης με τη ιδιαίτερη σημασία τους στο πλαίσιο της αυτοκρατορικής λατρείας στη επαρχία της Μ. Ασίας.Τέλος, καταγράφονται στον επίλογο οι διάφορες θρησκευτικές και πολιτικές διαστάσεις του φαινομένου της αυτοκρατορικής λατρείας στη συγκεκριμένη επαρχία της ρωμαϊκής αυτοκρατορίας που αποτελούν ρυθμιστικό παράγοντα για το συνολικό τρόπο σκέψης αυτής της εποχής.
description: Asia Minor was one of the most important centers of the imperial cult. The present paper aims in presenting and analyzing the conditions and the means that led to the widespread of this ruler cult in Asia Minor. The first chapter is devoted in the divine rituals performed in honour of rulers in the preceding centuries. The second chapter observes the phenomenon of the Roman imperial cult in the province of Asia Minor and its organization. The main subjects and aspects of the emperor’s worship concern the architecture of the imperial shrines and temples, the festivals, the imperial mysteries as well as the priesthood, the title of “Neokoros”, the images and the sacrifices.